wickkiey/tamil-wikipedia-chunked huggingface dataset:
# உருசியாவில் போக்குவரத்து

## சாலைகளும் நெடுஞ்சாலைகளும்

2003 ஆம் ஆண்டின் படி உருசியாவின் சாலைகளின் மொத்த நீளம் 933,000&nbsp;கிமீ உருசியாவில் சாலைப் பாதுகாப்பானது கவலைக்குரிய நிலையில் உள்ளது. உருசியாவில் மில்லியன் மக்கள் தொகையில் வீதி விபத்துக்களால் இறக்கும் மக்களின் அளவு ஜி8 மற்றும் பிரிக் நாடுகளின் அளவைவிட மிக அதிகமாக உள்ளது. உருசியாவின் சாலைகளில் பயணிப்பதால் எதிர்கொள்ளவேண்டிய சவால்களைக் கணக்கில் எடுத்தால் (எ-கா:- ஒரு பயணத்தின்போது ஏற்படும் விபத்துக்கள்), அது ஐக்கிய இராச்சியத்தில் நடைபெறுவதற்கான வாய்ப்பிலும் பார்க்க 60 மடங்கு பெரியதாய் இருக்கும். மிகப்பெரிய நிலப்பரப்பை உள்ளடக்கியும் சாலைகளின் அடர்த்தியானது அனைத்து ஜி8 மற்றும் பிரிக் நாடுகளை விடவும் குறைந்த அளவில் உள்ளது.
# மங்கோலியப் படையெடுப்புகளும் வெற்றிகளும்

**மங்கோலியப் படையெடுப்புகளும் வெற்றிகளும்** (Mongol invasions and conquests), 13ஆம் நூற்றாண்டு முழுவதும் தொடர்ந்தது. 1300ஆம் ஆண்டின் முடிவில் ஆசியா மற்றும் கிழக்கு ஐரோப்பாவின் பெரும் பகுதிகள் மங்கோலியப் பேரரசின் காலடியில் வீழ்ந்தது. மங்கோலியர்கள் போரில் கைப்பற்றிய நாடுகளை ஆள வேண்டும் என்ற எண்ணமின்றி, போரின் போது கையில் சிக்கிய எதிர் நாட்டின் படை வீரர்கள், முதியவர்கள், பெண்கள், குழந்தைகள் என்று பாராது வாளாள் தலைகளை வெட்டி வீழ்த்தி, விலை உயர்ந்த பொருட்களை கொள்ளையடித்து, பின் நாடு நகரத்தை சூறையாடி விட்டுச் செல்வதையே நோக்கமாக கொண்டிருந்தனர். ஒரு மங்கோலிய வீரன், ஒரு நாளிற்கு குறைந்தது 24 மக்களை வாளால் கொல்ல வேண்டும் என கட்டளையிடப்பட்டிருந்தனர். செங்கிஸ் கான், ஒகோடி கான் மற்றும் குப்லாய் கான் போன்ற பேரரசர்கள் காலத்தில் மங்கோலியத் தொடர் படையெடுப்புகளால், வரலாற்றில் அதிக மனித உயிர்கள், மனிதாபமற்ற முறைகளில் பலி கொள்ளப்பட்டது என வரலாற்று அறிஞர்கள் கூறுகிறார்கள். பல நாடுகளில் மக்கள் அகதிகளாக அலைந்தனர். மங்கோலியர்கள் வந்து சென்ற நாடு, நகரங்கள் எல்லாம் பாழடைந்து போயிற்று. மக்கள் வறுமையில் வாடினர். பலர் புலம் பெயர்ந்தனர்.  
1227 இல் செங்கிஸ் கான் மரணித்த பின்னர் அவரது வாரிசுகள் யுவான் அரசமரபு, கானேட் அரசமரபு, சாகததே கானேட் அரசமரபு மற்றும் தங்க ஹோர்டே அரசமரபுகள் என மங்கோலியப் பேரரசை பிரித்துக் கொண்டு ஆண்டனர்.  
கி பி 1240 ஆண்டிற்குள் நடு ஆசியா, மேற்காசியா, முழுவதையும் தொடர் படையெடுப்புகளால் வெற்றி கொள்ளப்பட்டு, கிழக்கு ஐரோப்பாவை மங்கோலிப் படைகள் அடைந்தன.  
தார்தாரி இன மக்களும், மங்கோலியர்களும் கூட்டு சேர்ந்து ரசியா மீது படையெடுத்தனர்.  
மங்கோலியர்களின் தொடர் ஆக்கிரமிப்புகளால் இலட்சக் கணக்கான மக்கள் கொல்லப்பட்டதால், பல பகுதிகளில் மக்கட்தொகை குறைந்து விட்ட்து. குறிப்பாக வடக்கு சீனாவில் 50 மில்லியனாக இருந்த மக்கள் தொகை 9 மில்லியனாக குறைந்து விட்டது. பாரசீகத்தில் கிராமங்களில் வரி வருவாய் 80 விழுக்காட்டிற்கு குறைந்து விட்டது. மங்கோலியப் படையெடுப்புகளால், கிழக்காசியாவில் இசுலாமிய சமூகம் படுமோசமாக பாதிப்படைந்தது. மேற்கு ஐரோப்பாவின் ஸ்பெயின் நாட்டின் பல பகுதிகளில் இருந்த இசுலாமிய ஆட்சிகள் முடிவு கட்டப்பட்டது.  
மங்கோலிய-துருக்கிய கலப்பினத்தவரான தைமூரிய வம்சத்தின், தைமூரின் வழிவந்த மொகலாயர்கள், 1260இல் இந்தியாவில் தில்லி சுல்தானகத்திற்குப் பின் தில்லியில் மொகலாயப் பேரரசை நிறுவினர்.
# மங்கோலியப் படையெடுப்புகளும் வெற்றிகளும்

## மத்திய ஆசியா

மங்கோலியர்கள்]]  
செங்கிஸ் கான், மங்கோலியப் பேரரசை நடு ஆசியாவில் நிறுவியதுடன், மங்கோலிய மக்கள், தர்கிக் மக்கள் (Turkic people) , தாத்தர் மக்கள் (Tartar people), தர்கிக் மக்கள் (Turkic people) , மெர்கிட் மக்கள் (Merkit pepole), மற்றும் உய்குர் மக்களை (Uyghur people) ஒன்றிணைத்து, மங்கோலிய-தாத்தாரிய மக்கள் கூட்டமைப்பை நிறுவினார்.  
நடு ஆசியாவின் இசுலாமியர் வாழும் பெரும் பகுதிகளையும், வடகிழக்கு பாரசீகம் பகுதியில் நடந்த படையெடுப்புகளால் அங்கு வாழ்ந்த மக்களை கொன்று குவித்ததால், நாட்டின் மக்கள் தொகை வெகுவாக குறைந்தது. அதிக மக்கள் வாழ்ந்த நகரங்கள், மங்கோலியப் படையெடுப்புகளால், மக்கள் சமவெளியை விட்டு துரத்தப்பட்டு அகதிகளாய் ஓடினர். எனவே மக்கள் தங்கள் பாரம்பரிய பழக்க வழக்கங்களிலிருந்து விலகி வாழ வேண்டிய சூழ்நிலைக்குத் தள்ளப்பட்டனர். ஒரு மங்கோலிய வீரன் ஒரு நாளிற்கு குறைந்தது 24 எதிரி நாட்டு போர் வீரர்களை வாளால் கொல்ல படைத்தலைவர்கள் கட்டளையிடப்பட்டிருந்தனர்.  
மங்கோலியப் படைகளின் குதிரைகள் மேய்வதற்குத் தேவையான போதிய புல்வெளிகள் இல்லாத காரணத்தினால், மத்திய கிழக்கு நாடுகளில் தங்கள் ஆக்கிரமிப்பை நிறுத்திக் கொண்டனர்.
# மங்கோலியப் படையெடுப்புகளும் வெற்றிகளும்

## கிழக்கு ஆசியா

செங்கிஷ்கானும் அவரது பரம்பரையினரும் சீனாவின் பல பகுதிகள் மீது பல முறை படையெடுத்தனர். 1209இல் சீனாவின் மேற்கு ஜியா பகுதியை கைப்பற்றி, ஜின் வம்சத்தை 1227இல் வெற்றி கொள்ளப்பட்டது. சோங் வம்சத்தை 1279இல் வென்றனர். வடகிழக்கு சீனாவின் உள் மங்கோலியாவை தங்கள் ஆட்சிப் பகுதியில் கொண்டு வந்தனர்.  
மங்கோலியர்கள் 1253இல் யுன்னான் மாகாணத்தின் தாலி அரசை வென்று, மீதியுள்ள யுன்னான் பகுதிகளை கைப்பற்றினர். பின்னர் கொரியா மற்றும் ஜப்பான் மீது தாக்குதல்களைத் தொடர்ந்தனர்.  
ஜின் வம்சத்திற்கு எதிரான ஒகோடி கான் தலைமையில் நடந்த போரில் பல ஹான் சீன படைத்தலைவர்கள், மங்கோலியப் படையினரால் கொல்லப்பட்டனர்.  
1256இல் மங்கோலியப் படைகள் சீனாவின் பெரும் படைகளை வென்று தெற்கு சீனாவை கைப்பற்றினர்.  
செங்கிஸ்கானின் பேரன் குப்லாய் கான் சீனாவின் யுவான் மாகாணத்தில் 1271இல் யுவான் அரச வம்சத்தை நிறுவி, திபெத் பகுதியை யுவான் அரசில் கொண்டு வந்தார். கொரியா நாட்டையும் யுவான் அரசின் கீழ் கொண்டு வந்தாலும், 1368இல் நடந்த சிவப்பு குல்லாய் புரட்சியில், ஹான் சீனர்கள் மிங் அரச வம்சத்தை நிறுவினர்.
# மங்கோலியப் படையெடுப்புகளும் வெற்றிகளும்

## தென்கிழக்கு ஆசியா

மங்கோலிய பேரரசர் குப்லாய் கான் 1277-1287ஆண்டுகளுக்குள் பர்மாவின் பாகன் வம்ச அரசை வென்றாலும், 1301இல் நடந்த போரில் பர்மாவின் மையின்சயிங் அரசுப் படையினர், மங்கோலியர்களை துரத்தி அடித்தனர்.  
வியட்நாம் மற்றும் ஜாவா தீவு மீதான மங்கோலிய படையெடுப்புகள் பெரும் தோல்வி கண்டாலும், இனி மேலும் இப்பகுதியில் இரத்தக் களரி நடைபெறதாவாறு இருக்க மங்கோலியப் படைகளுக்கு பெரும் நிதி கொடுத்து அனுப்பி வைத்தனர்.
# மங்கோலியப் படையெடுப்புகளும் வெற்றிகளும்

## ஐரோப்பா

ஐரோப்பா மீதான மங்கோலியாவின் தொடர் படையெடுப்புகள் குறித்து வரலாற்று ஆய்வாளர்கள் கூறுகையில்; 12ஆம் நூற்றாண்டின் வரலாற்றில் ஆசியா கண்டத்திலிருந்து படையெடுத்து, ஐரோப்பிய கண்டத்தில் வந்தவர்களில், மங்கோலியரைப் போன்று, மனிதநேயமற்ற முறையில் செய்த போர்களில் இரத்தக் களரியான வெறியாட்டங்கள், வன்முறைகள், பேரழிவுகளை மங்கோலியப் படைகளால் நடந்தேறியது.
# மங்கோலியப் படையெடுப்புகளும் வெற்றிகளும்

## மங்கோலிய படையெடுப்புகளின் கால வரிசை

- 1205, 1207, 1208, 1209–1210, 1225–1227 – சீனாவின் மேற்கு சியா (Zia) மீதான படையெடுப்புகள்
- 1207 – சைபீரியாவை கைப்பற்றல்
- 1211 & 1234 - சீனாவின் ஜின் வம்சத்தவர் மீதான படையெடுப்புகள்
- 1216 & 1220 – நடு ஆசியா மற்றும் ஈரான் மீது படையெடுப்புகள்
- 1216 & 1218 - மத்திய ஆசியாவின் குவாரா கித்தாய் (Qara Khitai) பேரரசை வீழ்த்துதல்
- 1219–1220 - கிழக்கு பாரசீகத்தை கைப்பற்றல்
- 1220-1223 & 1235 & 1330 – ஜியார்ஜியா மற்றும் காக்கேசியா பகுதிகளை கைப்பற்றல்
- 1220 & 1224 - கல்கா போரில் யுரேசியாவின் குமான் (Cumans) பகுதிகளை கைப்பற்றல்
- 1222 & 1325 - வட இந்தியாவில் சில பகுதிகளை ஆக்கிரமித்தல்
- 1223 & 1236 – வால்காவின் பல்கேரியா பகுதிகளை கைப்பற்றல்
- 1231 & 1259 – கொரியாவை ஆக்கிரமித்தல்
- 1235-1279 – சீனாவின் சாங் வம்ச அரசை கைப்பற்றல்
- 1222, 1236–1242 – ஐரோப்பா மீதான படையெடுப்புகள்
- 1236–1242 - ரஸ் பகுதி மீதான படையெடுப்பு
- 1237–1238 - சித் ஆற்றுப் போரில் கிழக்கு மற்றும் வடக்கு ரஸ் பகுதிகளை கைப்பற்றல்
- 1240 - ரஷ்யாவின் கீவ் நகரை கைப்பற்றல் & 1239-1240இல் தெற்கு மற்றும் மேற்கு ரஸ் பகுதிகளை கைப்பற்றல்
- 1238-1239 – செச்சினியா மற்றும் 1238–1239 இல் வடக்கு காக்கேசியாவை கைப்பற்றல்
- 1238-1240 - குமானியா மற்றும் ஆலானியாவை ஆக்கிரமித்தல்
- 1241 – போலந்து மற்றும் பொஹிமியாவை கைப்பற்றல்
- 1241 - லெக்னிகா போரில் ஐரோப்பிய கூட்டுப் படைகளை முறியடித்தல்
- 1241 - மோகிப் போரில் அங்கேரியை ஆக்கிரமித்தல்
- 1241 – ஆஸ்திரியா மற்றும் வடக்கு இத்தாலி மீதான் ஆக்கிரமிப்புகள்
- 1241–1242 – குரோசியாவை ஆக்கிரமித்தல்
- 1242 செர்பியா மற்றும் பல்கேரியா மீதான ஆக்கிரமிப்புகள்
- 1240–1241 – திபெத் நாட்டை கைப்பற்றுதல்
- 1241–1244 - கோஸ் தாக் போரில் அனத்தோலியாவை கைப்பற்றுதல்
- 1244–1265 - தாலி நாட்டை (Dali Kingdom) ஆக்கிரமித்தல்
- 1251–1259 - பிரான்சு-மங்கோலியா கூட்டு; பாரசீகப் பேரரசு, மெசொப்பொத்தேமியா மற்றும் சிரியாவை கைப்பற்றல்.
- 1253–1256 - சீனாவின் யுன்னான் மாகாணத்தை கைப்பற்றல்.
- 1257, 1284, 1287 – வியட்நாம் நாட்டை தாக்குதல்
- 1258 – பாக்தாத் நகரத்தை கைப்பற்றுதல்
- 1258–1260 - இரண்டாம் முறையாக போலந்து மற்றும் லிதுவேனியா நாட்டை ஆக்கிரமித்தல்
- 1260 - போலாந்து நாட்டின் சாண்டோமியர்ஸ் நகரத்தை தாக்கி சூறையாடுதல்
- 1260 - அயின் ஜலூட் போரில் தற்கால இஸ்ரேல் பகுதிகளை கைப்பற்றல்
- 1260 – சிரியா மீதான தாக்குதல்கள்
- 1264–1265 - பல்கேரியா மற்றும் திராஸ் மீதான தாக்குதல்கள்
- 1260 - சகாலின் தீவு மீதான தாக்குதல்கள்
- 1271 – பாலஸ்தீனம் மற்றும் சிரியா மீதான தாக்குதல்கள்
- 1274, 1281 – ஜப்பான் மீதான படையெடுப்புகள்
- 1274 - பல்கேரியா மீதான தாக்குதல்கள்
- 1275, 1277 – லிதுவேனியா மீதான தாக்குதல்கள்
- 1277 அபுலுஸ்டாயின் போர் (battle of Abulustayn)
- 1277- பர்மாவை தாக்குதல்
- 1281 - இரண்டாம் ஹோம்ஸ் போரில் சிரியாவை கைபற்றல்
- 1284–1285 – அங்கேரி மீதான இரண்டாம் ஆக்கிரமிப்பு
- 1285 – பல்கேரியா மீதான தாக்குதல்கள்
- 1287 - பர்மா மீதான தாக்குதல்கள்
- 1287–1288 மூன்றாம் முறையாக போலாந்து மீதான தாக்குதல்கள்
- 1293 – ஜாவா தீவு மீதான படையெடுப்புகள்
- 1299 – சிரியாவை ஆக்கிரமித்தல்
- 1300 - பர்மாவைத் தாக்குதல்
- 1299-1303 - சிரியாவை ஆக்கிரமித்தல்
- 1312 - சிரியாவை ஆக்கிரமித்தல்
- 1324 & 1337 – உசுபெக்கிசுத்தான் நாட்டை தாக்குதல்
# டாட்டா ஸ்டீல் விலங்கு காட்சிச்சாலை

**டாட்டா ஸ்டீல் விலங்கு காட்சிச்சாலை**, (Tata Steel Zoological Park) இந்திய மாநிலமான ஜார்க்கண்டின் ஜாம்ஷெட்பூரில் அமைந்துள்ளது.  
இங்கு 70 வெவ்வேறு இனங்களைச் சேர்ந்த 450 விலங்குகள் உள்ளன. கடந்த ஒரு வருடத்தில் நூறு இந்திய ஆமைகளும், இரண்டு புலிகளும் சேர்த்துக் கொள்ளப்பட்டுள்ளன. இசுரயேலில் இருந்து புதிதாக நான்கு வரிக்குதிரைகள் கொண்டுவரப்படவுள்ளன.  
இந்தக் காட்சிச்சாலை 1991 ஆம் ஆண்டில் தொடங்கப்பட்டது. டாட்டா ஸ்டீல் சிட்டி பகுதியின் சுற்றுச்சூழலைப் பாதுகாக்கும் நோக்கத்தோடு டாட்டா ஸ்டீல் நிறுவனம் பராமரித்து வருகிறது.
# ஜிந்து

**ஜிந்து**, இந்திய மாநிலமான அரியானாவின் ஜிந்து மாவட்டத்தில் அமைந்துள்ளது.
# ஜிந்து

## அரசியல்

இந்த நகரம் சோனிபத் மக்களவைத் தொகுதிக்கு உட்பட்டது..
# ஜிந்து

## போக்குவரத்து

இங்கிருந்து தில்லி, மும்பை, சென்னை உள்ளிட்ட பெருநகரங்களுக்கு தொடர்வண்டிகளில் சென்று வர வசதி உண்டு. இங்கிருந்து மூன்று மணி நேர சாலை வழிப்பயணத்தில் தில்லி இந்திரா காந்தி பன்னாட்டு வானூர்தி நிலையம் அமைந்துள்ளது.
# கத்தாரின் அரசியல்

**கத்தாரின் அரசியல்** *( politics of Qatar)* என்பது ஒரு முழுமையான முடியாட்சி அரசியல் ஆகும். கத்தாரின் எமிர் மாநிலத்தலைவர் மற்றும் அரசாங்கத்தின் தலைவராக இருக்கிறார். 2003 ஆம் ஆண்டு நடைபெற்ற அரசியலமைப்பு வாக்கெடுப்பின்படி கத்தார் நாடு ஒரு அரசியலமைப்பு முடியாட்சியாக மாறவேண்டும். கத்தார் நாட்டின் அரசியல் அமைப்பின்படி கத்தாரின் சட்டம் இயற்றுவதற்கு ஷரியத் சட்டம் முக்கிய ஆதாரமாக உள்ளது.
# வங்காளதேச புவியியல்

**வங்காளதேச புவியியல்** என்பது வங்காளதேசம் நாட்டின் புவியியல், காலநிலை மற்றும் இயற்கை அமைப்பை குறிக்கிறது. வங்காளதேசமானது வங்காள விரிகுடா கடலின் வடக்கு கரையோரம் அமைந்துள்ளது. 580 கி.மீ. (360 மைல்) நீள சதுப்பு நிலக்காடுகள் கொண்ட கடற்கரையோடு தெற்கு ஆசியாவில் உள்ள ஒரு தாழ்வான, ஆற்றுப்படுகைகள் கொண்ட நாடு. கங்கை (பத்மா), பிரம்மபுத்திரா (ஜமுனா) மற்றும் மேக்னா ஆறுகள் தங்கள் கிளை நதிகள் சங்கமிக்கும் இடத்தில் முகத்துவார சமவெளியால் வங்காளதேசத்தின் பெரும்பகுதி உருவாக்கப்பட்டுள்ளது. வளமிக்க வண்டல் மண் கொண்ட பகுதியாக இருப்பினும் வெள்ளம் மற்றும் வறட்சியால் பாதிக்கப்படக்கூடிய நிலையில் வங்காளதேசம் உள்ளது. சிட்டகாங் உயர்நிலப்பகுதி தென்கிழக்கிலிருந்து வட மேற்கில் ஷைல்ஹெட் பிரிவு வரை உள்ளது. இதனை கடக ரேகை பிரிக்கிறது. பருவகால மழை, அதிக வெப்பம், மற்றும் அதிக ஈரப்பதம் கொண்ட ஒரு வெப்பமண்டல பருவமழை காலநிலை வங்காளதேசத்தில் நிலவுகிறது. இங்கு சராசரியாக 16 முறை, முக்கிய சூறாவளிகள் மூலம் பாதிப்பு ஏற்பட்டது. மே 1991 தென்கிழக்கு கடலோரப் பகுதியை தாக்கிய ஒரு சூறாவளியால் 136,000 பேர் இறந்தனர். நவம்பர் 15, 2007 அன்று தென்மேற்கு கடலோரப் பகுதியை தாக்கிய **சிடிர்** புயல் கடலோர குல்னா நிர்வாக பிரிவு மாவட்டங்களை மட்டுமல்லாமல் வெப்பமண்டல சுந்தரவனக்காடுகளையும் பாதித்தது.
# வங்காளதேச புவியியல்

## புவியியல் அமைப்பு

''
வங்காளதேசம் மாறுபட்ட புவியியல் அமைப்பைக் கொண்டது. தனித்துவமான அம்சங்களால் அது இரண்டாக வகைப்படுத்தப்பட்டுள்ளது. அவ்வப்போது வெள்ளம் ஏற்படும் ஒரு பரந்து விரிந்த கழிமுகச் சமவெளி மற்றும் விரைவாக குறுக்கிடும் ஆறுகள் கொண்ட ஒரு உயர்ந்த மலைப்பகுதி ஆகும். 147.610 சதுர கிலோமீட்டர் மொத்த பரப்பளவு கொண்ட இந்த நாடு வடக்கு தெற்காக 820 கிலோமீட்டர் நீளமும் மற்றும் கிழக்கு-மேற்கில் 600 கிலோமீட்டர் நீளத்திற்கும் பரவியுள்ளது. இது மேற்கு, வடக்கு, கிழக்கு எல்லைகளை 4,095 கிலோ மீட்டர் தூரத்திற்கு இந்தியாவுடன் பகிர்ந்துள்ளது. தென்கிழக்குப் பகுதியில் சிறு தொலைவிற்கு (193 கிலோ மீட்டர்) பர்மாவுடன் (மியான்மர்) பகிர்ந்துள்ளது.
# வங்காளதேச புவியியல்

## மக்கட்புவியியல்

விரைவாக ஏற்பட்டு வரும் நகரமயமாக்கல் வங்கதேசத்தில் 30% தொழிலாளர்கள் மட்டுமே எதிர்காலத்தில் விவசாயத் தொழிலில் இருக்க வாய்ப்புள்ளதாக மதிப்பிடப்பட்டுள்ளது. இருப்பினும் மீதமுள்ளவர்கள் கிராமப்பகுதிகளில் வேறு வகையான வேலைகளில் ஈடுபடக்கூடும். நாட்டின் தலைநகர் தாக்கா மற்றும் **காமிலா** மிகுந்த மக்கள் நெருக்கமுள்ள நகரங்களாக திகழ்கின்றன. தென்கிழக்கில் பர்மா மற்றும் இந்திய எல்லையில் அமைந்த சிட்டகாங் மலைப்பகுதி மக்கள் நெருக்கம் குறைந்த பகுதியாகும்.
# வங்காளதேச புவியியல்

## காலநிலை

வங்காளதேசத்தில் வெப்பமண்டல பருவகாலநிலை நிலவுவதால் மழை, உயர் வெப்பநிலை, மற்றும் உயர் ஈரப்பதம் போன்றவற்றில் மாறுபாடுகள் காணப்படுகிறது.பொதுவாக மூன்று வகையான காலநிலை நிலவுகிறது. மார்ச் முதல் ஜூன் வரை வெப்பமான கோடை காலமும், ஜூன் முதல் நவம்பர் வரை வெப்பமான ஈரப்பதம் கொண்ட மழைக் காலமும், திசம்பர் முதல் பிப்ரவரி வரை உளர்ந்த குளிர் காலமும் நிலவுகிறது. பொதுவாக உயர்ந்தபட்ச வெப்பநிலை 38-41 டிகிரி செல்சியஸ் (100.4-105.8&nbsp;°F). நாட்டின் பெரும்பாலான பகுதிகளில் வெப்பமான மாதம் ஏப்ரல். ஜனவரி குளிரான மாதமாக உள்ளது. நாட்டின் பெரும்பாலான சராசரி பகல்பொழுது வெப்பநிலை 16-20 டிகிரி செல்சியஸ் (61-68&nbsp;°F) இரவில் 10 டிகிரி செல்சியஸ் (50&nbsp;°F) வெப்பநிலை காணப்படுகிறது.
# வங்காளதேச புவியியல்

## ஆறு அமைப்புகள்

மற்றும் இந்தியா]]
வங்காளதேச மக்களின் வாழ்க்கை முறைகளிலும் புவியியல் அமைப்பிலும் இங்கு பாயும் ஆறுகள் முக்கிய பங்காற்றுகின்றன. மொத்தம் 700 ஆறுகள் பொதுவாக வடக்கிலிருந்து தெற்கு நோக்கி பாய்கிறது. பெரும் நதிகள் விவசாய சாகுபடிக்கு முக்கிய நீர் ஆதாரமாகவும், வர்த்தகப் போக்குவரத்துக்கான உயிர் நாடிகளாகவும் விளங்குகின்றன. புரத ஆதாரமான மீன்களையும் இந்த ஆறுகள் பெருமளவில் தருகின்றன. பருவமழையின் போது ஆறுகளில் வெள்ளச் சீற்றத்தால் எண்ணிலடங்கா சிரமங்கள் ஏற்பட்டு நாட்டின் வளர்ச்சியை தடுக்கிறது. இருப்பினும் வளமிக்க வண்டல் சேர்வதால் மண்வளம் கூடுகிறது.
வங்கதேசத்தில் காணப்படும் ஆற்று அமைப்பை ஐந்தாகப் பிரிக்கலாம்.
1. ஜமுனா பிரம்மபுத்திரா
1. பத்மா- கங்கை
1. சுர்மா-மேக்னா
1. மிகுந்த வலைபின்னல் அமைப்பை கொண்ட பத்மா- மேக்னா
1. மேற்கண்ட நான்கிற்கும் தொடர்பற்ற கர்னபுஹுலி
# வங்காளதேச புவியியல்

## பரப்பளவு மற்றும் எல்லைகள்

பரப்பளவு:  
மொத்தம்: 143.998 சதுர கி.மீ.
உலக நாட்டின் ஒப்பீடு: 95
நிலம்: 130.168 சதுர கி.மீ.
தண்ணீர்: 13.830 சதுர கி.மீ.  
நில எல்லைகள்:
மொத்தம்: 4.413 கி.மீ.
எல்லை நாடுகளில்: மியான்மார் 271 கி.மீ., இந்தியா 4.142 கி.மீ.
கடலோரம்: 580 கி.மீ.  
கடல்சார் கூற்றுக்கள்:
பிராந்திய கடல்: 12 NMI (22.2 கி.மீ.; 13.8 மைல்)
அடுத்தடுத்திருக்கும் மண்டலம்: 18 NMI (33.3 கி.மீ.; 20.7 மைல்)
பிரத்தியேக பொருளாதார வலயம்: 200 NMI (370.4 கி.மீ.; 230,2 மைல்)
கண்ட மேடை: கண்டத்திட்டின் வெளிப்புற எல்லைகளை வரை
# வங்காளதேச புவியியல்

## வளங்கள் மற்றும் நிலம் பயன்பாடு

இயற்கை வளங்கள்: இயற்கை எரிவாயு, விளைநிலம், மரம், நிலக்கரி  
நிலப் பயன்பாடு:
விவசாயம்: 58,96%
நிலையான பயிர்: 6.53%
மற்றவை: 34,51% (2012)  
பாசன நிலம்: 50,000 சதுர கி.மீ. (2008)  
மொத்த புதுப்பிக்கத்தக்க நீர் வளங்கள்: 1,227 கி.மீ. (2011)
# பச்சை ஒளிர் புரதம்

பச்சை ஒளிர் புரதம் *(***green fluorescent protein*** (***GFP***) ) *ஊதா அல்லது புற ஊதாக் கதிர்கள் படும் போது பச்சை நிறத்தில் ஒளிரும் புரதமாகும்.முதன் முதலில் இது அக்வாரியா விக்டோரியா எனும் ஜெல்லி மீனில் கண்டறியப்பட்டது.  
மூலக்கூற்று உயிரியல் துறையில் மரபணு வெளிப்பாட்டைக் கண்டறிவதில் பச்சை ஒளிர்புரதம் பெரிதும் பயன்படுகிறது. மார்டின் சால்ஃபே, ஒசாமு சிமோமுரா, ரோகர் சியன் ஆகியோர் இப்புரதம் குறித்த ஆய்விற்காக 2008 ஆம் ஆண்டிற்கானவேதியியலுக்கான நோபல் பரிசி<nowiki/>னைப் பெற்றனர்.
# எம். வி. முத்தையா அரசினர் மகளிர் கலைக் கல்லூரி

**எம். வி. முத்தையா அரசு மகளிர் கலைக் கல்லூரி** இந்தியாவின் தமிழ்நாட்டில் திண்டுக்கல் மாவட்டத்தில் செயற்பட்டுவரும் மகளிருக்கான தமிழக அரசின் கலைக் கல்லூரியாகும். இக்கல்லூரி 1966ஆம் ஆண்டில் தொடங்கப்பட்டது. அன்னை தெரசா மகளிர் பல்கலைக்கழகத்தின் உறுப்புக் கல்லூரியாக செயல்பட்டு வருகிறது. தேசிய மதிப்பீடு மற்றும் தரச்சான்று அவையின் (NAAC) தர மதிப்பீட்டுடன் மொத்தமாக 40 ஏக்கர் பரப்பளவைக் கொண்டு செயல்பட்டு வருகிறது.
# எம். வி. முத்தையா அரசினர் மகளிர் கலைக் கல்லூரி

## வழங்கும் படிப்புகள்

இக்கல்லூரியில் பின்வரும் படிப்புகள் வழங்கப்படுகின்றன.
# எம். வி. முத்தையா அரசினர் மகளிர் கலைக் கல்லூரி

## வழங்கும் படிப்புகள்

### முதுநிலை படிப்புகள்

- தமிழ்
- ஆங்கிலம்
- வரலாறு
- பொருளியல்
- வணிகவியல்
- கணிதம்
- இயற்பியல்
- வேதியியல்
- புவியியல்
- விலங்கியல்
- கணினி அறிவியல்
# எம். வி. முத்தையா அரசினர் மகளிர் கலைக் கல்லூரி

## வழங்கும் படிப்புகள்

### இளநிலைப் படிப்புகள்

- தமிழ்
- ஆங்கிலம்
- பொருளியல்
- வரலாறு
- வணிகவியல்
- வணிக நிர்வாகவியல்
- கணிதம்
- இயற்பியல்
- வேதியியல்
- புவியியல்
- விலங்கியல்
- தாவரவியல்
- கணினி அறிவியல்
# எம். வி. முத்தையா அரசினர் மகளிர் கலைக் கல்லூரி

## இதனையும் காண்க

- திண்டுக்கல் மாவட்டத்திலுள்ள கல்வி நிலையங்கள்
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# குராசான்

**குராசான்** என்பது பாரசீக நாட்டின் வடகிழக்கில் உள்ள ஒரு வரலாற்றுப் பகுதி. தற்காலத்தில் *பெரிய* என்ற அடைமொழி இந்த வரலாற்றுப் பகுதியை பண்டைய குராசானின் மேற்குப் பகுதியாக இருந்த இன்றைய ஈரானில் உள்ள குராசான் மாகாணத்திலிருந்து வேறுபடுத்தி அறிய உதவுகின்றது. பண்டைய இஸ்லாமிய காலத்தில் நடு ஆசியாவையும் ஆப்கானிஸ்தானையும் உள்ளடக்கிய ஓர் அகண்ட நிலப்பரப்பாக இருந்தது. தொடக்க இஸ்லாமிய காலத்தில் மேற்கு பாரசீகத்தின் கிழக்குப் பகுதியிலிருந்த எல்லா இடங்களையும் குராசான் என்று அழைத்தனர். அப்பகுதி சிந்து சமவெளி வரை ஒரு தெளிவற்ற முறையில் பரவியிருந்தது.  
குராசான் அதன் சரியான பொருளில் இப்போதைய ஆப்கானிஸ்தானிலுள்ள ஹெராத், பால்க், இப்போதைய வடகிழக்கு ஈரானில் உள்ள மஷ்ஷாத், நிஷப்பூர், இப்போதைய தெற்கு துர்க்மெனிஸ்தானில் உள்ள மெர்வ் மற்றும் நிஸா, இப்போதைய உஸ்பெகிஸ்தானில் உள்ள புகாரா, சமர்கந்து முதலிய நகரங்களை உள்ளடக்கிய நிலப்பரப்பாக இருந்தது. சில காலங்களில் இந்திய துணைக்கண்டம் வரை நீண்டு திரான்சோக்சியானாவின், சொக்தியானா, சிச்தான் பகுதிகளையும் உள்ளடக்கிதாக இருந்தது என்று நம்புகின்றனர். அராபியர்கள் தெற்கு இந்துகுஷ்ஷிற்கு வந்து சுன்பில்களைத் தோற்கடித்த போது இந்தப் பகுதியை அல் ஹிந்த் என அழைத்துள்ளனர்.  
14 முதல் 16 ஆம் நூற்றாண்டு வரையான காலப்பகுதியில் இந்துகுஷ் மலைத்தொடரின் தெற்குப் பகுதி (ஸமிந்தவார், பலுச்சிஸ்தான், காபூலிஸ்தான்) குராசானுக்கும் இந்துஸ்தானத்திற்கும் எல்லையாக இருந்துள்ளது.  
இஸ்லாமிய காலத்தில் பாரசீக ஈராக்கும் குராசானும் முக்கிய மாகாணங்களாக இருந்துள்ளன. இந்த இரண்டு மாகாணங்களுக்கான எல்லையாக குர்கான் தாம்கான் கூமிஸ் நகரங்களைச் சுற்றியுள்ள பகுதிகள் இருந்துள்ளன. குறிப்பாக கஸ்நாவித், ஸெல்ஜுக், தைமுரிட் பரம்பரையினர் தங்கள் அரசுகளை ஈராக்கிய குராசானியப் பகுதிகளாகப் பிரித்துக்கொண்டனர்.
# குராசான்

## பெயர்

குராசான் என்ற பெயர் நடுப் பாரசீகச் சொற்களான குவார், ஆஸான் என்றவற்றின் சேர்க்கையில் உருவானது. குவார் என்பது பரிதி என்ற பொருளையும் ஆஸான் என்பது வருதல் அல்லது வரவிருத்தல் என்ற பொருளையும் குறிக்கும். எனவே குராசான் என்பது பரிதி எழும் நிலம் எனப் பொருள்படும். இதே பெயர்மூலம் குவாரிஸ்ம் பகுதிக்கும் வழங்கப்படுகின்றது. கிழக்கு நிலம் எனப்பொருள்படும் பாரசீகச் சொல்லான காவர் ஸமீன் இதற்கு இணையாகப் பயன்படுத்தப்படுகின்றது.
# குராசான்

## பண்பாடு

பண்டைய பெரிய ஈரானில் இருந்த பிற பகுதிகளை விடக் குராசான் பண்பாட்டுச் சிறப்புமிக்கது. புதிய பாரசீக இலக்கியமொழி குராசானிலும் திரான்சோக்சியானாவிலும் தோன்றி பார்த்தியமொழியை அகற்றியது. பாரசீகக் கவிஞர்களான ருதாகி, ஷகீத் பல்கி, அபுல் அப்பாஸ் மர்வாஸி, அபூ ஹஃபாஸ் சுக்தி குராசானைச் சேர்ந்தவர்கள்.  
பெருங்கேடு விளைவித்த 13 ஆம் நூற்றாண்டில் நிகழ்ந்த மங்கோலியப் படையெடுப்பு வரை குராசான் பாரசீகத்தின் பண்பாட்டுத் தலைநகராக இருந்தது. கணிதம், வானவியல், மருத்துவம், இயற்பியல், புவியியல், நிலவியல் போன்ற பல துறைகளில் பங்களித்த பல அறிஞர்களை குராசான் உருவாக்கியது. குறிப்பிடத்தக்க அறிஞர்களுள் அவிசென்னா, அல் ஃபராபி, அல் பிரூனி, உமர் கய்யாம், அல் குவாரிசுமி போன்றோர் அடங்குவர்
# குராசான்

## மக்கள் வகைப்பாடு

பார்த்திய மக்கள் இப்பகுதியில் வாழ்ந்த முதல் இனக்குழுவினராகக் கருதப்படுகின்றனர். வெளிநாட்டு படையெடுப்பாளர்களுடன் ஏற்பட்ட கலப்பால் அவர்களின் விகித எண்ணிக்கை வெகுவாகக் குறைந்ததது. ஏழாம் நூற்றாண்டில் மேற்கில் இருந்து வந்த அராபியர்களும் இடைக்காலத்தில் வடக்கில் இருந்து வந்த துருக்கியர்களும் இப்பகுதியில் குடியேறினர். 13 ஆம் நூற்றாண்டில் பாரசீக நாட்டைக் செங்கிஸ் கான் கைப்பற்றியது முதல் பல மங்கோலியர்களும் குராசானில் குடியேறினர்.
# தலையொற்றை பல்லுறுப்புக்கோவை

இயற்கணிதத்தில், **தலையொற்றை பல்லுறுப்புக்கோவை** (*monic polynomial*) என்பது தலைக்கெழு 1 ஆகவுள்ள ஒருமாறியிலமைந்ததொரு பல்லுறுப்புக்கோவையாகும்.  
ஒருமாறியிலமைந்த தலையொற்றை பல்லுறுப்புக்கோவையின் வடிவம்:
:<math>x^n+c_{n-1}x^{n-1}+\cdots+c_2x^2+c_1x+c_0</math>
# தலையொற்றை பல்லுறுப்புக்கோவை

## ஒருமாறி பல்லுறுப்புக்கோவைகள்

ஒருமாறியிலமைந்த ஒரு பல்லுறுப்புக்கோவையின் உறுப்புகள், மிகஉயர்ந்த படிகொண்ட உறுப்பில் தொடங்கி மிகக்குறைந்த படி கொண்ட உறுப்புவரை இறங்குவரிசையிலோ, அல்லது மிகக்குறைந்த படிகொண்ட உறுப்பில் தொடங்கி மிகஉயர்ந்த படி கொண்ட உறுப்புவரை ஏறுவரிசையிலோ எழுதப்படுவது வழமையாகும்.  
ஒருமாறியிலமைந்த பல்லுறுப்புக்கோவையின் பொதுவடிவம்:
:<math>c_nx^n+c_{n-1}x^{n-1}+\cdots+c_2x^2+c_1x+c_0,</math>
:இதிலுள்ள *c*<sub>*n*</sub> (≠ 0), *c*<sub>*n*&minus;1</sub>, ..., *c*<sub>2</sub>, *c*<sub>1</sub> , *c*<sub>0</sub> ஆகியவை மாறிலிகள். இவை பல்லுறுப்புக்கோவையின் கெழுக்கள் என அழைக்கப்படுகின்றன.  
***c*<sub>*n*</sub>*x*<sup>*n*</sup>** - பல்லுறுப்புக்கோவையின் ’’தலை உறுப்பு’’ அல்லது ’’முன்னிலை உறுப்பு’’ (*leading term*) எனவும், அதன் கெழு *c*<sub>*n*</sub> தலைக்கெழு அல்லது முன்னிலைக் கெழு (*leading coefficient*) எனவும் அழைக்கப்படுகிறது. இந்த தலைக்கெழுவின் மதிப்பு 1 ஆக இருக்கும்பொழுது, அந்தப் பல்லுறுப்புக்கோவையானது *தலையொற்றை பல்லுறுப்புகோவை* எனப்படுகிறது.  
இரு தலையொற்றை பல்லுறுப்புக்கோவைகளின் பெருக்கற்பலனும் ஒரு ஒற்றைத் தலைக்கெழு பல்லுறுப்புக்கோவையாகவே இருக்கும். எனவே தலையொற்றை பல்லுறுப்புக்கோவைகள் ஒரு பெருக்கல் அரைக்குலமாகும். மாறிலிச் சார்பு 1 ம் ஒரு தலையொற்றை பல்லுறுப்புக்கோவையாகும் என்பதால் இந்த அரைக்குலமானது, ஒரு ஒற்றைக் குலமாகவும் இருக்கும்.
# தலையொற்றை பல்லுறுப்புக்கோவை

## பல்லுறுப்புக்கோவைச் சமன்பாட்டின் தீர்வுகள்

பல்லுறுப்புக்கோவைகளின் கெழுக்களின் கணம் ஒரு களமாக இருந்தால், ஒவ்வொரு பூச்சியமற்ற பல்லுறுப்புக்கோவை *p* க்கும் ஒரேயொரு தலையொற்றை பல்லுறுப்புக்கோவை *q* இருக்கும். ஒரு பல்லுறுப்புக்கோவைச் சமன்பாட்டை அதன் தலையுறுப்பின் கெழுவால் வகுத்தால் அதன் தலையொற்றை வடிவம் கிடைக்கும்.  
எடுத்துக்காட்டு:
இருபடி பல்லுறுப்புக்கோவைச் சமன்பாடு
:<math>\ ax^2+bx+c = 0</math> (<math> a \neq 0</math>)  
இதன் தலைக்கெழுவான <math> a </math> ஆல் வகுக்கக் கிடைக்கும் தலையொற்றை வடிவம்:
:<math>\ x^2+px+q = 0</math>, &nbsp;*p*&nbsp;=&nbsp;*b*/*a*&nbsp; ; &nbsp;*q*&nbsp;=&nbsp;*c*/*a*.  
ஒரு பல்லுறுப்புக்கோவையின் சமன்பாட்டின் (*p*(*x*)&nbsp;=&nbsp;0) தீர்வுகளை அதன் தலையொற்றை பல்லுறுப்புக்கோவை சமன்பாட்டின் (*q*(*x*)&nbsp;=&nbsp;0) மூலம் பெறமுடியும்.  
எடுத்துக்காட்டு:  
:<math>2x^2+3x+1 = 0</math>  
தலையொற்றை வடிவிற்கு மாற்ற
:<math>x^2+\frac{3}{2}x+\frac{1}{2}=0.</math>  
இருபடி வாய்ப்பாட்டின்படி தீர்வு:
:<math>x = \frac{1}{2} \( -p \pm \sqrt{p^2 - 4q} \),</math> <math> p=\frac{3}{2}; q=\frac{1}{2} </math>
# தலையொற்றை பல்லுறுப்புக்கோவை

## பன்மாறி பல்லுறுப்புக்கோவைகள்

பொதுவாக தலையொற்றை வடிவம் என்பது ஒருமாறியிலமைந்த பல்லுறுப்புக்கோவைகளுக்குத்தான் அளிக்கப்படுகிறது. எனினும் பன்மாறி பல்லுறுப்புக்கோவைகளை அதன் பன்மாறிகளில் ஏதாவது ஒரு மாறியிலமைந்த பல்லுறுப்புக்கோவை வடிவில் மாற்றியெழுதுவதன் மூலம் அதன் தலையொற்றை பல்லுறுப்புக்கோவையைக் காணலாம். ஆனால் அத்தலையொற்றை பல்லுறுப்புக்கோவையின் கெழுக்கள் ஏனைய மாறிகளின் பல்லுறுப்புக்கோவைகளாக அமைந்திருக்கும்.  
எடுத்துக்காட்டு:
:<math>\ p(x,y) = 2xy^2+x^2-y^2+3x+5y-8</math> என்ற இருமாறியிலமைந்த பல்லுறுப்புக்கோவையை *x* என்ற ஒரு மாறியிலமைந்த தலையொற்றை பல்லுறுப்புக்கோவையாகப் பின்வருமாறு எழுதலாம்:
:<math>p(x,y) = 1\cdot x^2 + (2y^2+3) \cdot x + (-y^2+5y-8)</math>; இதன் கெழுக்கள் *y* இல் அமைந்த பல்லுறுப்புக்கோவைகளாக இருப்பதைக் காணலாம்.
# விவேகானந்தா உயர்நிலைப் பள்ளி, பிரிக்பீல்ட்சு

**விவேகானந்தா தேசிய உயர்நிலைப்பள்ளி** (*Sekolah Menengah Kebangsaan (SMK) Vivekananda*, சுருக்கமாக **SMKV**, அல்லது **SMK VIVE**) கோலாலம்பூரின் பிரிக்பீல்ட்ஸ் பகுதியில் அமைந்துள்ள மிகவும் பழமையானப் பள்ளியாகும். இது முன்னதாக **செகோலா மெனென்கா தமிழ் விவேகானந்தா ** (விவேகானந்தா தமிழ் உயர்நிலைப்பள்ளி) என அழைக்கப்பட்டு வந்தது.  
2009ஆம் ஆண்டில் இப்பள்ளியில் 1043 மாணாக்கர்கள் (499 மாணவர்களும் 544 மாணவிகளும்) பயின்றனர். 68 ஆசிரியர்கள் பணியாற்றினர்.
# விவேகானந்தா உயர்நிலைப் பள்ளி, பிரிக்பீல்ட்சு

## வரலாறு

விவேகானந்தா ஆசிரமத்தின் ஆதரவில் இப்பள்ளி 1975ஆம் ஆண்டு நிறுவப்பட்டது. இதனை மலேசியாவின் முதல் பிரதமர், துங்கு அப்துல் ரகுமான், துவக்கி வைத்தார்.
# விவேகானந்தா உயர்நிலைப் பள்ளி, பிரிக்பீல்ட்சு

## வரலாறு

### தலைமை ஆசிரியர்கள்

1. திரு. எம் டி பிள்ளை 1960-1962
1. திருமதி. ஐ. ஜி. யோகம் 1962-1964
1. திரு கே. புருசோத்தமம் 1964-1979
1. திரு ஜி. இராமலிங்கம் 1980-1983
1. திரு பி. ஏ. தெய்முடு 1983-1988
1. திருமதி பத்மாவதி சீ 1988-1989
1. திரு ஆர். கணேசன் 1989-1998
1. திருமதி சுசீலா நாயர் 1998-1999
1. திருமதி புஷ்பா லீலா மகாலிங்கம் 2000-2004
1. திருமதி சுமம் வேலாயுதன் 2005-2007
1. திருமதி யோகராதை சி நாகலிங்கம் 2007-2011(மே)
1. திரு. மோகன் சண்முகம் 2011(சூன்)-நடப்பில்
# விவேகானந்தா உயர்நிலைப் பள்ளி, பிரிக்பீல்ட்சு

## கட்டிடங்கள்

விவேகானந்தா உயர்நிலைப்பள்ளியில் நான்கு கட்டிடத் தொகுதிகளும் (ஏ,பி,சி,டி) மூன்று கூடங்களும் உள்ளன.
# வனேடியம்(III) சல்பேட்டு

**வனேடியம்(III) சல்பேட்டு** *(Vanadium(III) sulfate)* என்பது V<sub>2</sub>(SO<sub>4</sub>)<sub>3</sub>. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெளிர் மஞ்சள் நிறத்தில் காணப்படும் இச்சேர்மம் பெரும்பாலான வனேடியம்(III) சேர்மங்களில் இருந்து மாறுபட்டு காற்றில் நிலைப்புத் தன்மையுடன் காணப்படுகிறது. தண்ணீரில் மெதுவாகக் கரைந்து பச்சை நிறத்தினாலான நீரயனி அணைவுச் சேர்மத்தைக் ([V(H<sub>2</sub>O)<sub>6</sub>]<sup>3+</sup>)கொடுக்கிறது.  
V2O5 சேர்மத்துடன் கந்தக அமிலம், தனிமநிலை கந்தகம் சேர்த்து சூடுபடுத்தினால் வனேடியம்(III) சல்பேட்டு தயாரிக்கலாம்.:
:V<sub>2</sub>O<sub>5</sub> + S + 3 H<sub>2</sub>SO<sub>4</sub> → V<sub>2</sub>(SO<sub>4</sub>)<sub>3</sub> + SO<sub>2</sub> + 3 H<sub>2</sub>O  
தனிமநிலை கந்தகத்தால் நிகழும் இந்நிலைமாற்ற ஒடுக்க வினை ஓர் அரிய உதாரணமாகும்.  
410 ° செ வெப்பநிலைக்கு அல்லது அதற்குச்சற்று குறைவான வெப்பநிலைக்கு வெற்றிடத்தில் சூடுபடுத்தும் போது இது வனேடைல் சல்பேட்டு மற்றும் கந்தக டை ஆக்சைடாகச் சிதைவடைகிறது. வனேடியம்(III) சல்பேட்டு காற்றில் நிலைப்புத் தன்மையுடன் காணப்படாலும் நீண்ட நாட்களுக்கு ஈரமான காற்றில் இருக்க நேர்ந்தால் பச்சை நிறத்திலான நீரேற்று வடிவமாக மாறுகிறது.  
வனேடியம்(III) சல்பேட்டு ஓர் ஆக்சிசன் ஒடுக்கியாகும்.
# ததகட சத்பதி

**ததகட சத்பதி** ( Tathagata Satpathy பிறப்பு 1 ஏப்பிரல் 1956 ) என்பவர் இந்திய அரசியல்வாதி, நாடாளுமன்ற உறுப்பினர் இதழாளர் என அறியப்படுபவர். தொடர்நது நான்கு முறை நாடாளு மன்ற உறுப்பினராக உள்ளார். ஒடிசா மாநிலத்தைச் சேர்ந்த இவர் பிஜூ ஜனதா தளத்தின் பிரதிநிதியாகத் தேர்ந்தெடுக்கப்பட்டார். ததகட சத்பதி ஒடிசா மாநிலத்தின் மேனாள் முதல்வர் நந்தினி சத்பதியின் மகன் ஆவார்.  
தாரித்ரி என்னும் ஒடிசா செய்தித்தாளின் ஆசிரியராகவும் ஒரிசா போஸ்ட் என்னும் ஆங்கில இதழின் ஆசிரியராகவும் உள்ளார். **என்னிடம் எதையும் கேளுங்கள்** என்னும் நிகழ்சசியை நடத்தி அன்றாட சமூகப் பிரசினைகளைப் பற்றிய தம் கருத்துகளைப் பரப்பி வருகிறார்.  
அரசும் அதன் நிருவாகமும் மதத்தை விட்டு விலகி இருந்து இயங்க வேண்டும்; அரசு வேறு, மதம் வேறு; அரசு அலுவலகங்களில் கடவுளர் படங்கள் வைத்திருத்தல் நல்லது இல்லை; எல்லா வகையான மக்களுக்கும் பொருந்தும் சீரான வாழ்வியல் சட்டம் ஏற்பட வேண்டும்; என்பன இவருடைய கருத்துகள் ஆகும்.
# ததகட சத்பதி

## மேற்கோள்

- http://blogs.timesofindia.indiatimes.com/toi-editorials/replace-secular-with-areligious-with-no-ram-mohan-roy-now-netas-should-show-inclusion-tathagata-satpathy/
- http://www.hindustantimes.com/india/tathagata-satpathy-mp-who-accepted-the-internet-challenge-and-won/story-Mx1ZLZM5Twi3JFwdDXqEZP.html
- https://www.reddit.com/r/india/comments/2z493l/hello_rindia_i_am_tathagata_satpathy_member_of/
- http://timesofindia.indiatimes.com/india/Ex-CM-of-Orissa-Nandini-Satpathy-passes-away/articleshow/1855804.cms?referral=PM
# ததகட சத்பதி

## வெளியிணைப்புகள்

- Members of Fifteenth Lok Sabha - Parliament of India website
# கட்ரா

**கட்ரா**, இந்திய மாநிலமான ஜம்மு காஷ்மீரின் உதம்பூர் மாவட்டத்தில் உள்ள நகரமாகும். இது ஜம்மு நகரத்திலிருந்து 42 கிலோ மீட்டர் தொலைவில் அமைந்துள்ளது. இங்குள்ள மலையில் வைஷ்ணவ தேவி கோயில் கோயில் உள்ளது.
# கட்ரா

## போக்குவரத்து

ஜம்மு-பாரமுல்லா இருப்புப் பாதையில் ஸ்ரீ மாதா வைஷ்ணோ தேவி கட்ரா தொடருந்து நிலையம் உள்ளது. இந்நிலையம் ஜம்மு நகரத்தையும், கட்ராவையும் இணக்கிறது.
# கட்ரா

## மக்கள் தொகை பரம்பல்

13 வார்டுகள் கொண்ட கட்ரா நகராட்சியில் 1594 குடும்பங்களையும், 9,008 மக்கள் தொகையும் கொண்டது. அதில் ஆண்கள் 5106 மற்றும் பெண்கள் 3902 ஆக உள்ளனர். பாலின விகிதம் 1000 ஆண்களுக்கு 764 பெண்கள் உள்ளனர். சராசரி எழுத்தறிவு 85.6% உள்ளது. பட்டியல் சாதியினரும் பட்டியல் பழங்குடியினரும் முறையே 1925 மற்றும் 9 ஆக உள்ளனர்.
# சக்ரதர்பூர்

**சக்ரதர்பூர்**, இந்திய மாநிலமான ஜார்க்கண்டின் மேற்கு சிங்பூம் மாவட்டத்தில் உள்ள நகரம்..
# சக்ரதர்பூர்

## போக்குவரத்து

இங்கிருந்து ராஞ்சி, சாய்பாசா, ஜம்ஷேத்பூர், ராவுர்கேலா உள்ளிட்ட ஊர்களை சாலை வழியாக சென்றடையலாம். இந்த நகரம் தென்கிழக்கு தொடருந்து மண்டலத்தின் தலைமையகமாகும்.
# சக்ரதர்பூர்

## இணைப்புகள்

- தென்கிழக்கு ரயில்வேயின் சக்ரதர்பூர் கோட்டம்
- சக்ரதர்பூர் வட்டாரம்
# வைட்டிலா

**வைட்டிலா** (ஆங்கிலம்: Vyttila) இந்திய மாநிலமான கேரளத்தின் எறணாகுளம் மாவட்டத்தில் உள்ள கொச்சியின் சந்திப்புப் பகுதியாகும். வைட்டிலாவில் பேருந்து நிலையம் உண்டு.. இது மிகவும் பரபரப்பான பகுதியாகும். மேலும் கேரளாவின் மிகப்பெரிய சந்திப்புகளில் ஒன்றாகும். இந்தப் பகுதி கேரள மாநிலத்தின் முக்கிய வடக்கு-தெற்கு பகுதிகளை கொச்சி புறவழிச் சாலையைக் கொண்டு பிரிக்கிறது. எஸ்.ஏ. சாலை (கிழக்கு-மேற்கு திசையில் நகரத்தின் மிக முக்கிய சாலைகளில் ஒன்று), *வைட்டிலா-பெட்டா சாலை*, மற்றும் *தம்மனம் சாலை* ஆகியவை.  
*வைட்டிலா* என்ற பெயர் நெல் வயலின் முக்கிய பகுதி என்று பொருள்படும். "வயல் தலா" என்ற வார்த்தையிலிருந்து உருவானதாகக் கூறப்படுகிறது. ஒருமுறை எலாம்குளம் உள்ளிட்ட பகுதி நெல் வயல்களாகவும், நெல் சாகுபடி முக்கிய வருமான ஆதாரமாகவும் இருந்தது. எறணாகுளம், கிரிநகர், பனம்பிள்ளி நகர், காந்தி நகர், சவகர் நகர், குமாரனாசான் நகர் ஆகியவற்றில் நெல் வயல் இருந்தது மற்றும் கனியம்புழா மற்றும் பனம்குட்டி பாலம் வரை நீட்டிக்கப்பட்டிருந்தது. சிலர் கூறுகையில், ஒரு சில வழிப்பறிக் கொள்ளையர்கள் மற்றும் பயணிகளைக் கொன்று கொள்ளையடித்தவர்களை, 'வஜிதாலா' என்று அழைதனர். அதிலிருந்து இப்பெயர் உருவானது. ஒருமுறை சிலவென்னூர் ஏரியையும் செட்டிச்சிராவையும் இணைக்கும் புத்தன்பலம் பாலம் வயல்தலாவிலிருந்து எறணாகுளத்துடன் இணைக்கப்பட்ட ஒரே இணைப்பு ஆகும்  
வைட்டிலா மொபிலிட்டி ஹப்பை இது கொண்டுள்ளது, இது போக்குவரத்தின் பல்வேறு வழிகளை (அதாவது உள்ளூர் மற்றும் நீண்ட தூர பேருந்துகள், ரயில், மெட்ரோ ரயில் மற்றும் உள்நாட்டு நீர் போக்குவரத்து) நகரத்திற்கு ஒரே முனையில் இணைக்கிறது.  
வைட்டிலா மேலும் ,கொச்சி நகரத்தின், பெயர் பெற்ற பிராந்தியத்தில் உள்ள ஒரு பகுதியாக உள்ளது. 1967 வரை, வைட்டிலா ஒரு பஞ்சாயத்தாக இருந்தது. நவம்பர் 1967 கேரள சட்டமன்றத்தின் உத்தரவுபடி வைட்டிலாவை புதிதாக அமைக்கப்பட்ட கொச்சி நகராட்சியுடன் இணைக்கப்பட்டது.
# வைட்டிலா

## சாலிகாவட்டம்

சாலிகாவட்டம் வைட்டிலாவிலின் 1 கிலோ மீட்டர் தூரத்தில் உள்ளது.
# வைட்டிலா

## வைட்டிலா மொபிலிட்டி ஹப்

*வைட்டிலா* மொபிலிட்டி ஹப்பை கொண்டுள்ளது, இது பல்வேறு வகையான போக்குவரத்தை (அதாவது உள்ளூர் மற்றும் நீண்ட தூர பேருந்துகள், ரயில், மெட்ரோ ரயில் மற்றும் உள்நாட்டு நீர் போக்குவரத்து) கொச்சி நகரத்திற்கு ஒரே முனையில் இணைக்கிறது. திட்டத்தின் முதல் கட்டம் 13 பேருந்து நிலையங்களை கொண்டுள்ளது, ஒவ்வொன்றும் 5 பேருந்துகளை நிறுத்த முடியும். இவ்வாறு, முதல் கட்டம் முடிந்ததும், முனையத்தில் ஒரு நேரத்தில் 65 பேருந்துகளை கையாள முடியும். முன்மொழியப்பட்ட முதல் கட்டத்தின் ஒரு பகுதி பணிகள் 2011 பிப்ரவரி 26 அன்று தொடங்கப்பட்டது. இப் பணிகள் முடிவடைவதற்கு முன்பே, மார்ச் 1, 2011 அன்று எதிர்பார்க்கப்படும் மாநிலத் தேர்தலை அறிவிப்பதற்கு முன்பு முனையத்தைத் திறப்பதற்கான அரசியல் முடிவின் காரணமாக இது திடங்கப்பட்டது. இதுவரை திட்டமிடப்படடு முன்மொழியப்பட்ட 13 பேருந்து நிறுத்துமிடங்களில் நான்கு கட்டப்பட்டுள்ளது. மேலும் 3 பேருந்து நிறுத்துமிடங்கள் தற்போது கட்டுமானத்தில் உள்ளன. இயக்கம் மையமாக கனியம்புழா சாலை மற்றும் பூனித்துரா கிராம
அலுவலகம்' ஆகியவற்றுக்கிடையிலான பகுதியில், வட கிழக்கே அமைந்துள்ளது. *வைட்டிலா* என்பது நகரத்தின் முனை ஆகும், இது அண்டை மாவட்டங்களான திரிசூர், ஆலப்புழா, கோட்டயம் மற்றும் இடூக்கி ஆகியவற்றுடன் இணைக்கிறது.
# சப்ராலா காட்டுயிர் காப்பகம்

**சப்ராலா காட்டுயிர் காப்பகம்** (ஆங்கிலம் : Chaprala Wildlife Sanctuary), இந்திய மாநிலமான மகராஷ்டிராவின் கட்சிரோலி மாவட்டத்தில் அமைந்துள்ளது.
# சப்ராலா காட்டுயிர் காப்பகம்

## அமைவிடம்

இது 139.44 சதுர கி.மீ பரப்பளவில் அமைந்துள்ளது. இதில் 118.33 சதுர கி.மீ பரப்பளவு காட்டுப் பகுதியாக அறிவிக்கப்பட்டுள்ளது. இதன் தெற்கில் பிரான்ஹிதா ஆறு பாய்கிறது. வடகிழக்கிலும், தெற்கிலும், மார்க்கண்டா, பெடிகுண்டம் மலைத் தொடர்கள் உள்ளன. நிலப்பரப்பின் பெரும்பகுதி அடர்ந்த காட்டுப் பகுதியாகவும், பசும்புல் படர்ந்த பகுதியாகவும் இருக்கின்றன. இது நாக்பூரில் இருந்து 235 கி.மீ தொலைவில் அமைந்துள்ளது. இந்த காப்பகத்துக்குள் ஆறு கிராமங்கள் உள்ளன.
# சப்ராலா காட்டுயிர் காப்பகம்

## விலங்குகள்

இங்கு கரடி, நாய், மான், காட்டுப்பூனை, மயில், நரி உள்ளிட்ட விலங்குகள் பாதுகாக்கப்படுகின்றனர். அரிய உயிரினமான இந்திய அணில் இங்குள்ளது. இது மகாராஷ்டிர மாநிலத்தின் விலங்காக அறிவிக்கப்பட்டுள்ளது. பறவைகளை கண்டு களிப்பதற்கென தனி பகுதியும் உண்டு.
# சப்ராலா காட்டுயிர் காப்பகம்

## செடிகள்

இங்கு 245 வகையான செடிகள் உள்ளன. காட்டுப் பகுதியில் தேக்கு மரங்கள் அதிகளவில் காணப்படுகின்றன.
# 1663

**1663** (MDCLXIII) கிரெகொரியின் நாட்காட்டியில் ஒரு திங்கட்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வியாழக்கிழமையில் ஆரம்பமான சாதாரண ஆண்டு ஆகும்.
# 1663

## நிகழ்வுகள்

- சூலை 27 - அமெரிக்கக் குடியேற்ற நாடுகளுக்கு கொண்டு செல்லப்படும் அனைத்துப் பொருட்களும் இங்கிலாந்து துறைமுகங்களில் இருந்து ஆங்கிலேயக் கப்பல்களிலேயே எடுத்துச் செல்லப்பட வேண்டும் என ஆங்கிலேய நாடாளுமன்ரம் சட்டம் இயற்றியது.
- ஆகத்து 28 - இங்கிலாந்தில் கடும் குளிர் ஏற்பட்டது.
# 1663

## இறப்புகள்

- டிசம்பர் 28 - பிரான்சிஸ்கோ மரியா கிரிமால்டி, இத்தாலியக் கணிதவியலர், இயற்பியலாளர் (பி. 1618)
# 1664

**1664** (MDCLXIV) கிரெகொரியின் நாட்காட்டியில் ஒரு செவ்வாய்க்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வெள்ளிக்கிழமையில் ஆரம்பமான நெட்டாண்டு ஆகும்.
# 1664

## நிகழ்வுகள்

- சனவரி 5 - மராத்தியப் பேரரசர் சிவாஜி முகலாயர் இனாயத் கானைத் தோற்கடித்து சூரத்துவைக் கைப்பற்றினார்.
- மே 9 - ராபர்ட் ஹூக் வியாழனின் பெரும் செம்புள்ளியைக் கண்டுபிடித்தார்.
- ஆகத்து 27 - பிரெஞ்சுக் கிழக்கிந்தியக் கம்பனி நிறுவப்பட்டது.
# 1664

## பிறப்புகள்

- டிசம்பர் 15 - ஆசிம்-உசு-சான், முகலாய இளவரசர் (இ. 1712)
# ஹரிசல்

**ஹரிசல்** (हरिसल, Harisal), இந்திய மாநிலமான மகாராஷ்டிராவின் அமராவதி மாவட்டத்தில் உள்ள பழங்குடியின கிராமம். இது இந்தியாவிலேயே டிஜிட்டல் வசதி பெறும் முதல் கிராமம் என்பது குறிப்பிடத்தக்கது.
# ஹரிசல்

## மக்கள்

இங்கு 406 குடும்பங்களைச் சேர்ந்த 2241 மக்கள் வாழ்கின்றனர். 71 சதவீத மக்கள் கல்வியறிவு பெற்றுள்ளனர்.
# ஹரிசல்

## வசதிகள்

இங்கு மருத்துவ வசதியும், மின்வழிக் கற்றல் வசதியும் ஏற்படுத்தப்பட்டுள்ளது. இந்த ஊருக்கு வை-பை வசதியும் கிடைக்கவுள்ளது. அனைத்து குடும்பங்களும் சூரிய ஆற்றலினால் இயங்கக்கூடிய பம்புகளை பயன்படுத்துகின்றன. இங்கு நான்கு பள்ளிகளும் ஒரு வங்கிக் கிளையும் உள்ளன.
# வார்ப்புரு:நடப்பு நிகழ்வுகள்/நடப்பு மாதச் செய்திகள் திசம்பர் 2015
- 300 ஆண்டுகளுக்கு முன்னர் கடலில் மூழ்கிய எசுப்பானிய சரக்குக் கப்பல் ஒன்றைத் தாம் கண்டுபிடித்துள்ளதாக கொலொம்பியா அறிவித்துள்ளது. (என்பிஆர்)
- இலங்கையில் பெய்து வரும் மழையின் காரணமாக நீர்த் தேக்கங்களும் குளங்களும் நிரம்பி வழிந்ததை அடுத்து, பொலன்னறுவை மாவட்டத்தில் பராக்கிரம சமுத்திரம், அம்பாறை மாவட்டத்தில் சேனநாயக்கா சமுத்திரம் உட்பட 10க்கும் மேற்பட்ட பெரிய நீர்த்தேக்கங்களும் குளங்களும் திறந்துவிடப்பட்டன. (பிபிசி)
- 2015 தென்னிந்திய மழை வெள்ளங்கள்:
- சென்னையில் உள்ள தனியார் மருத்துவமனையில் மின்சாரம் தடைப்பட்டதால் 18 நோயாளிகள் உயிரிழந்தனர். (ஏபி)
- தமிழ்நாட்டில் இறந்தோரின் எண்ணிக்கை 280ஐத் தாண்டியது. சென்னையின் அரைவாசிக்கும் அதிகமான நகரப்பகுதிகள் வெள்ளத்தில் மூழ்கியுள்ளன. (மலே மெயில்), (கல்ஃப் டுடே
- ஐக்கிய இராச்சியம், அயர்லாந்து, மழை, மற்று வெள்ளப்பெருக்கு ஏற்பட்டது. இலண்டனில் கடும் காற்றில் சிக்கிய நபர் ஒருவர் பேருந்தில் மோதி உயிரிழந்தார். (பிபிசி),(பிபிசி)
- டிசம்பர் 4:
- ஆப்கானித்தானின் மத்திய வர்தாக் மாகாணத்தில் நடத்தப்பட்ட மோர்ட்டார் தாக்குதல் ஒன்றில் குறைந்தது 12 பேர் கொல்லப்பட்டனர் (டோலோ)
- எகிப்தின் தலைநகர் கெய்ரோவில் உணவகம் ஒன்றின் மீது எரிகுண்டு வீசப்பட்டதில் குறைந்தது 16 பேர் உயிரிழந்தனர். (ராய்ட்டர்சு)
- 2015 தென்னிந்திய மழை வெள்ளங்கள்: சென்னையின் பெரும்பாலான பகுதிகள் தொடர்ந்து வெள்ளத்தில் மூழ்கியுள்ளன. தண்ணீர், உணவுக்குப் பெரும் தட்டுப்பாடு நிலவுகிறது. (டைம்சு ஒஃப் இந்தியா)
- டிசம்பர் 3:
- ஐக்கிய இராச்சியத்தின் விமானப் படையினர் சிரியாவில் இசுலாமிய அரசுக் கட்டுப்பாட்டில் உள்ள எண்ணெய்க் கிணறுகள் மீது தாக்குதல்கள் நடத்தின. (ஸ்கை)
- உருசியா தனது எஸ்-300 ஏவுகணைகளை ஈரானுக்கு வழங்கியது. (ராய்ட்டர்சு)
- தனது காதலியைக் கொன்ற குற்றத்திற்காக தென்னாப்பிரிக்காவின் ஆஸ்கார் பிஸ்டோரியசுக்கு 15 ஆண்டுகள் சிறைத்தண்டனை வழங்கப்பட்டது. (என்பிசி)
- 2015 தென்னிந்திய மழை வெள்ளங்கள்:
- சென்னையில் வெள்ளத்தால் பாதிக்கப்பட்டுள்ள மக்களை மீட்பதற்கான மிகப்பெரிய அளவிலான மீட்பு மற்றும் நிவாரண நடவடிக்கைகள் ஆரம்பமாயின. (பிபிசி),(பிபிசி)
- வெள்ளப்பெருக்கில் சிக்கி இதுவரை தமிழ்நாட்டில் குறைந்தது 269 பேரும், ஆந்திராவில் 54 பேரும் உயிரிழந்தனர் என இந்திய நடுவண் உட்துறை அமைச்சர் அறிவித்தார். (இண்டியன் எக்சுபிரசு)
- டிசம்பர் 2:
- ஏமனின் தெற்கு அபிய மாநிலத்தின் தலைநகர் சிங்ஜிபார் நகரை அல் காயிதா போராளிகள் வசம் வந்தது. (சீஎனென்)
- சிரியாவில் இசுலாமிய அரசுப் போராளிகளின் தளங்கள் மீது விமானத் தாக்குதல்கள் நடத்துவதற்கு ஆதரவாக ஐக்கிய இராச்சியத்தின் நாடாளுமன்றம் 397-223 என்ற கணக்கில் வாக்களித்தது. (ஜர்னல்)
- நவம்பர் 2015 தென்னிந்திய மழை வெள்ளம்:
- இந்தியாவின் தமிழ்நாடு மாநிலத்தில் வரலாறு காணாத அளவு இடம்பெற்ற மழை வீழ்ச்சியினால் சென்னை நகரத்தின் பெரும்பாலான பகுதிகள் வெள்ளத்தில் மூழ்கின. குறைந்தது 188 பேர் உயிரிழந்தனர். பல்லாயிரக்கணக்கானோர் வீடுகளை இழந்தனர். (தி இந்து)
- சென்னையின் தாழ்பகுதிகளில் இந்தியக் கடற்படை, மற்றும் இராணுவத்தினர் இணைந்து மீட்பு நடவடிக்கைகளில் ஈடுபட்டனர். (என்டிடிவி),(ஐபிஎன்)
- வெள்ள நீர் ஓடுபாதையில் புகுந்ததால், சென்னை விமான நிலையம் டிசம்பர் 6ம் தேதி வரை மூடப்பட்டது. (பிபிசி)
- இந்தியாவின் முன்னாள் பிரதமர் ராஜீவ் காந்தி கொலை வழக்கில் குற்றவாளிகள் எனக் கண்டறியப்பட்டவர்களை விடுவிக்க தமிழக அரசுக்கு உரிமை இல்லை என இந்திய உச்சநீதிமன்றம் தீர்ப்பளித்தது. (பிபிசி)
- டிசம்பர் 1:
- அசர்பைஜான் பாதுகாப்புப் படையினர் தலைநகர் பக்கூவின் புறநகரான நர்தரானில் இசுலாமியப் போராளிகளுக்கு எதிரான நடவடிக்கை ஒன்றை ஆரம்பித்தனர். (தாஸ்)
# திரிகோண ஆசனம்

**திரிகோணாசனம்** அல்லது **உத்தித திரிகோணாசனம்** (; IAST: *utthita trikoṇāsana*), என்பது நின்ற நிலையில் உடற்பயிற்சியாக செய்யக்கூடிய ஒரு யோகாசனமாகும். இதில் உள்ள மாறுபாடுகளான பத்தா திரிகோணாசனம், பரிவிருத்த திரிகோணாசனம் ஆகியவையும் அடங்கும்.
# திரிகோண ஆசனம்

## சொற்பிறப்பியல்

*உத்தித்* (उत्थित), "நீட்டிக்கப்பட்ட", *திரிகோண்* (त्रिकोण) "முக்கோணம்", ஆகிய சமசுகிருத சொற்களில் இருந்து இந்தப் பெயர் வந்தது.  
இவ்வாசனம் முதன்முதலில் 20 ஆம் நூற்றாண்டில் விவரிக்கப்படுகிறது, திருமலை கிருஷ்ணமாச்சார்யாவின் போதனைகளில் தோன்றியது, 1934 ஆம் ஆண்டு இவரது *யோகா மகரந்தா* என்ற நூலிலும், இவரது மாணவர்களின் படைப்புகளிலிருந்தும் தெரிகிறது.
# திரிகோண ஆசனம்

## செய்முறை

திரிகோண ஆசனம் நின்ற நிலையில் செய்யப்படுகிறது. இரண்டு கால்களையும் அகட்டி சிறிது இடைவெளி விட்டு நிமிர்ந்து நின்று. இரண்டு கைகளையும் இரண்டு பக்கத்தலும் மாா்புக்கு நேராக உயர்த்தி, கைகள் இறக்கைகள் போல நீண்டு இருக்க வேண்டும். பிறகு வலது கையை கீழ்நோக்கி எடுத்துச் சென்று இடது காலைத் தொடவேண்டும். மீண்டும் எழுந்து முன்போல நிற்க வேண்டும். இடது கையை வலது காலை நோக்கி எடுத்துச் சென்று அதைத் தொடவேண்டும். இவ்வாறு செய்யும் போது கால்கள் அசையக் கூடாது. உடல் மாத்திரம் வலது கைப்பக்கம் தாழும். பாா்வையும் உடலும் இடது பக்கம் இருக்க வேண்டும். அதேபோல இடதுகை வலது பக்கம் தாழும் போது உடலும் பாா்வையும் வலது பக்கமாக இருக்க வேண்டும். கையைத் தாழ எடுத்துச் செல்லும்போது மூச்சை உள்ளுக்கு இழுக்க வேண்டும். பிறகு பழைய நிலைக்கு வந்ததும் மூச்சை வெளி விடவேண்டும்.
# திரிகோண ஆசனம்

## மாறுபாடுகள்

திரிகோணாசனத்தில் ஒரு பொதுவான மாறுபாடுகள் உள்ளது, பரிவிருத்த திரிகோணாசனம் (குறுக்குவாட்டு முக்கோணத் தோற்றம்). உத்திதா திரிகோனாசனத்தில் (இடது பாதத்தை முன்னோக்கி கொண்டு) இடது கை இடது பாதத்தை நோக்கி கீழ்நோக்கி அடையும் இடத்தில், சுழலும் தோரணையில் வலது கை இடது பாதத்தை அடையும், இதை சாத்தியமாக்குவதற்கு உடல் தண்டு வலுவாக சுழற்றப்படுகிறது.  
மற்றொரு மேம்பட்ட மாறுபாடு பத்தா பரிவிருத்த திரிகோனாசனம் (பிணைக்கப்பட்ட சுழலும் முக்கோணம்). இது பரிவிருத்த திரிகோணசனத்தை ஒத்திருக்கிறது, ஆனால் பத்தா திரிகோணாசனம் என்பது சுழற்றப்படாத (உத்திதா) திரிகோனாசனத்தைப் போலவே கைகளால் பிணைக்கப்பட்டுள்ளது.
# திரிகோண ஆசனம்

## கலாச்சாரத்தில்

1990 ஆம் ஆண்டு *யோகா தி ஐயங்கார் வே* வழிகாட்டல் நூலில் பிரித்தானிய யோக ஆசிரியர் மீரா மேத்தா நிகழ்த்திய உத்தித திரிகோணாசனப் படம் 1991 ஆம் ஆண்டு பத்து ரூபாய் இந்தியத் தபால் தலைக்குத் தழுவி எடுக்கப்பட்டது. படம் "சரியான தோரணை" என்று விவரிக்கப்பட்டது.
# மோதிஹரி

**மோதிஹரி**, இந்திய மாநிலமான பீகாரின் கிழக்கு சம்பாரண் மாவட்டத்தின் தலைநகரமாகும்.
# மோதிஹரி

## போக்குவரத்து

இங்கிருந்து கொல்கத்தா, தில்லி, மும்பை, அம்ரித்சர், கான்பூர், குவகாத்தி, சம்மு (நகர்), அகமதாபாத், செய்ப்பூர், போர்பந்தர், இலக்னோ, குவகாத்தி, முசாபர்பூர், தர்பங்கா, பரேலி உள்ளிட்ட நகரங்களை தொடர்வண்டிகளில் பயணித்து சென்றடையலாம்.
# மோதிஹரி

## சுற்றுலா

- மோதி ஏரி
# மோதி ஏரி

மோதி ஏரி (Moti Lake, मोति झील), இந்திய மாநிலமான பீகாரின் கிழக்கு சம்பாரண் மாவட்டத்திலுள்ள மோதிஹாரியின் மையப் பகுதியில் அமைந்துள்ளது.  
இங்கு மோதிஜீல் மகோத்சவம் என்ற விழா நடத்தப்படுகிறது. ஜீல் என்ற சொல்லுக்கு ஏரி என்று பொருள். இது சுற்றுலாத் தலமாக மாற்றப்பட்டு, ஏரியில் படகுப் போக்குவரத்து ஏற்படுத்தப்பட உள்ளது. இந்த ஏரியில் ஆகாயத் தாமரைகள் படர்ந்துள்ளன. ஏரியை தூய்மைப்படுத்தும் திட்டத்தை நகராட்சி செயல்படுத்துகிறது. மத்திய அரசின் அமிர்த யோஜனா திட்டத்தின் கீழ் மோதிஹாரியின் நீர்நிலைகள் சீராக்கப்படும்.
# லோனி, காசியாபாத் மாவட்டம்

**லோனி**, இந்திய மாநிலமான உத்தரப் பிரதேசத்தின் காசியாபாத் மாவட்டத்தில் உள்ள நகரம்.
# லோனி, காசியாபாத் மாவட்டம்

## அரசியல்

இது லோனி சட்டமன்றத் தொகுதிக்கும், காசியாபாத் மக்களவைத் தொகுதிக்கும் உட்பட்டது..
# லோனி, காசியாபாத் மாவட்டம்

## லோனி வாயுக்குழாய்கள்

குஜராத்தின் ஜாம்நகரில் இருந்து லோனி வரை வாயுக் குழாய்கள் அமைக்கப்பட்டுள்ளன.
# காராசாய்-செர்கெஸ்ஸியா

**காராசாய் செர்கெஸ்சியா குடியரசு** (Karachay-Cherkessia ) உருசியக் கூட்டமைப்பின் தன்னாட்சி பெற்ற 14 உட்குடியரசுகளுள் ஒன்றாகும். இது தென் ஐரோப்பிய உரசியாவில் உள்ளது.  
காராசாய்-செர்கெஸ்சியா சுற்றிலும் நிலத்தால் சூழப்பட்ட குடியரசு ஆகும், பெரும்பாலும் மலைப்பாங்கான பகுதிகளை உள்ளடக்கியது. குடியரசில் பல்வேறுபட்ட இனக் குழுக்கள் உள்ளன, இந்த அரசில் ஐந்து அதிகாரப்பூர்வ மொழிகள் அங்கீகரிக்கப்பட்டுள்ளது. 2010 இல் மக்கட்தொகை அரை மில்லியனுக்கும் குறைவு.
# காராசாய்-செர்கெஸ்ஸியா

## நிலவியல்

மலைகள் தோற்றம்]]
காராசாய்-செர்கெஸ்சியா சுற்றிலும் நிலத்தால் சூழப்பட்ட குடியரசு ஆகும், இக்குடியரசின் எல்லைகளாக வடக்கு மற்றும் வடமேற்கில் கிராஸ்னதார் பிரதேசம், வடகிழக்கில் இசுதாவ்ரபோல் நிலப்பரப்பு, மேற்கில் அப்காசியா, தென்கிழக்கில் கபர்தினோ-பல்கரீயா தெற்கில் சார்ஜியாவின் செமிகிரிலோ சிமோ ஸ்வானிட்டி பகுதியாகும். இது பெரும்பாலும் மலைப்பாங்கான பகுதிகளை உள்ளடக்கியது. இக்குடியரசு வடக்கில் இருந்து தெற்காக 140 கிலோமீட்டர் (87 மைல்) மற்றும் கிழக்கில் இருந்து மேற்கு 170 கிலோமீட்டர் (110 மைல்) என்று நீண்டுள்ளது. குடியரசின் பரப்பளவில் 80% மலைப்பகுதியாக உள்ளது. குடியரசின் மிக உயரமான மலை எல்பிரஸ் மலை ஆகும், இது 5.642 மீட்டர் (18,510 அடி) உயரம் கொண்டதாக உள்ளது. இம்மலை கபர்தினோ பல்கரீயா குடியரசின் எல்லைப்பகுதியில் உள்ளது. இக்குடியரசு நீராதாரங்கள் நிறைந்தது. மோத்தம் 172 ஆறுகள் குடியரசில் இருக்கிறது, தன் பகுதி மூலம் ஓடிக்கொண்டிருக்கிறது சுமார் 130 பனி உறைந்த ஏரிகள் மலைப்பகுதிகளில் காணப்படுகின்றன. மேலும் கனிம நீரூற்றுகள் மிகுதியாக உள்ளன. குடியரசின் காலநிலை குறுகிய குளிர் காலமும், நீண்ட, சூடான, ஈரப்பதமான கோடைக் காலம் என்று உள்ளது. சராசரி சனவரி வெப்பநிலை -3.2 டிகிரி செல்சியஸ் (26.2&nbsp;°F), மற்றும் சராசரி சூலை மாத வெப்பநிலை +20.6 டிகிரி செல்சியஸ் (69.1&nbsp;°F) ஆகும். சராசரி ஆண்டு மழை மலைகளில் 2,500 மில்லி மீட்டர் (98 அல்குளம்) சமவெளிகளில் 550 மில்லி மீட்டர் (22 அங்குளம்) என்று வேறுபடுகின்றது. இங்கு உள்ள இயற்கை வளங்கள் தங்கம், நிலக்கரி, களிமண் போன்றவை ஆகும்.
# காராசாய்-செர்கெஸ்ஸியா

## வரலாறு

கராசே-செர்கீஸ் தன்னாட்சிப் பகுதி சோவியத் ஒன்றியத்தின் ஆரம்ப ஆண்டுகளில் அதாவது, 1922, சனவரி 12 அன்று உருவாக்கப்பட்டது. பின்னர் அதை பிரிந்தது கராசே தன்னாட்சிப் பகுதி மற்றும் செர்கீஸ் தேசிய பிராந்தியம் என 30 ஏப்ரல் 1928 அன்று உருவாக்கப்பட்டது. தன்னாட்சிப் பகுதியாக 26 ஏப்ரல் 1926 அன்று நிலை உயர்த்தப்பட்டது.
# காராசாய்-செர்கெஸ்ஸியா

## இனக் குழுக்கள்

2010 கணக்கெடுப்பின்படி, குடியரசின் மக்கட்தொகையில் 41% வரை கராச்சிய மக்களும், 32% ரஷ்ய இனத்தினரும், செர்கீசியர்கள், மற்றும் அபாசின்கள் ஆகிய இனத்தினர் கூட்டாக 20% உள்ளனர்.
# காராசாய்-செர்கெஸ்ஸியா

## மதம்

2012 ஆண்டைய அதிகாரப்பூர்வ கணக்கெடுப்புபடி, இப்பிராந்திய மக்கள் தொகையில் 48% மக்கள் முஸ்லீம்கள், 13.6% உருசிய மரபுவழித் திருச்சபை (கிருத்துவம்) , 12% ஒருவகை நாட்டுப்புற சமயத்தவர்கள், 2% பொதுவாக இருக்கும் கிருத்துவர், 1% கிழக்கு மரபுவழி திருச்சபை கிருத்துவர், 12% ஆண்மீக நாட்டம் அற்றவர்கள், 7% நாத்திகர் , மேலும் 4.4% உள்ள மக்கள் மற்ற மதத்தினராகவோ அல்லது கேள்விக்கு பதில் தராதவர்கள் ஆவர்.
# வனேடியம்(V) புளோரைடு

**வனேடியம்(V) புளோரைடு** *(Vanadium(V) fluoride)* என்பது VF<sub>5</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வனேடியத்த்தின் அறியப்பட்டுள்ள ஒரேயொரு ஐந்தாலைடு இச்சேர்மம் மட்டுமேயாகும். ஒரு திண்மப் பொருளாக இது ஒரு முடிவற்ற பல்லுறுப்பியாக உருவாகிறதுஅறை வெப்பநிலை மற்றும் சாதாரண அழுத்தத்தில் இது துரிதமாக ஆவியாகும் திரவமாக இருக்கிறது. இதனுடைய வாயு ஐந்து ஒருங்கிணைப்புகள் கொண்ட ஒருமங்களைக் கொண்டுள்ளது..
: 2 V + 5 F<sub>2</sub> → 2 VF<sub>5</sub>
வனேடியம் நான்குபுளோரைடை விகிதச்சமமாதலின்மை வினைக்கு உட்படுத்தினால் சம அளவு திண்ம முப்புளோரைடு மற்றும் துரிதமாக ஆவியாகும் ஐம்புளோரைடுகளாக பிரிகிறது:.  
இம்மாற்றம் 650 ° செ வெப்பநிலையில் நிகழ்கிறது.
# வனேடியம்(V) புளோரைடு

## பண்புகள்

மற்ற எலக்ட்ரான் கவர் உலோக ஆலைடுகள் போலவே இதுவும் முதலில் ஒரு ஆக்சி ஆலைடாக நீராற்பகுக்கப்படுகிறது.
:VF<sub>5</sub> + H<sub>2</sub>O → VOF<sub>3</sub> + 2 HF
பின்னர் இரும ஆக்சைடாக மாறுகிறது.
:2 VOF<sub>3</sub> + 3 H<sub>2</sub>O → V<sub>2</sub>O<sub>5</sub> + 6 HF
காரத்தின் முன்னிலையில் இந்நீராற்பகுப்பு வினை முடுக்கப்படுகிறது. நீராற்பகுப்பு அடைகின்ற தன்மை பெற்றிருத போதிலும் இது ஆல்ககால்களில் கரைகிறது.  
இது ஒரு இலூயிக் அமிலமாகும்.:
:VF<sub>5</sub> + KF → KVF<sub>6</sub>
# 1929 இம்பீரியல் எயார்வேசு டபிள்யூ 10 விபத்து

**இம்பீரியல் எயார்வேசு டபிள்யூ 10** *(Imperial Airways Handley Page W.10; பதிவு: ஜி-இபிஎம்டி [G-EBMT])* எனப்படும் வானூர்தி, 1929 ஆம் வருடம், சூன் 17 ஆம் திகதி, ஆங்கிலக் கால்வாய் நிலக்கூம்பு பகுதியில் இயந்திர செயலிழப்பு காரணமாக விபத்துக்குள்ளானதில் 7 பேர் கொல்லப்பட்டனர். இந்த வானூர்தி சம்பவத்தின்போது சர்வதேச திட்டமிடல்படி, ஐக்கிய இராச்சியம் கிராய்டன் விமான தளத்திலிருந்து, சுவிச்சர்லாந்து சூரிச் விமான தளம் நோக்கி பறந்ததாக அறியப்படுகிறது. இவ்விபத்தின்போது, 2 பணியாளர்களுடன் 11 பயணிகள் பயணித்ததாகவும், அதில் 7 பேர்கள் கொல்லப்பட்டு, எஞ்சிய 6 பேர்கள் காயங்களோடு உயிர் தப்பியதாக மூலதகவல் உள்ளது.
# 1929 இம்பீரியல் எயார்வேசு டபிள்யூ 10 விபத்து

## வானூர்தி விவரம்

விபத்துக்குள்ளான ஒட்டாவா நகரம் *(City of Ottawa)* என்ற பெயரிடப்பட்ட இந்த வானூர்தி, ஏன்ட்லே பேஜ் டபிள்யூ 10 வகையைச் சேர்ந்ததாகும். 1925, திசம்பர் 25 இல் இம்பீரியல் எயார்வேசு நிறுவனம் வெளியிட்டு இயக்கிவந்த இவ் வானூர்தி, ஜி-இபிஎம்டி (G-EBMT) என்று பதியப் பெற்றது.
# 1929 இம்பீரியல் எயார்வேசு டபிள்யூ 10 விபத்து

## பாதிக்கப்பட்டவர்கள்

இறப்புகள் தேசியம் -
| தேசியம் | குழுவினர் | பயணிகள் | பலியானோர் | காயமுற்றோர் |  |
| --- | --- | --- | --- | --- | --- |
| ஆங்கிலேர் | 2 | 6 | 3 | 5 |  |
| அமெரிக்கர் | – | 2 | 1 | 1 |  |
| அவுஸ்திரேலியர் | – | 1 | 1 | – |  |
| கனடியர் | – | 1 | 1 | – |  |
| பிரான்சியர் | – | 1 | 1 | – |  |
| **மொத்தம்** | 2 | 11 | 7 | 6 | } |
# ஆப்கானித்தானின் நகரங்கள் பட்டியல்

1 மில்லியன் மக்கள் தொகையைக் கொண்ட நகரான காபூல் நகரத்தின் ஒரு பகுதி.]]
இரண்டாவது மிகப்பெரிய நகரமான கந்தகார் நகரத்தின் வான்வழி காட்சி.]]
மூன்றாவது மிகப்பெரிய நகரமான ஹெறாத் நகரம்.]]
நான்காவது மிகப்பெரிய நகரமான மசாரி ஐ சாரிப்.]]
ஆப்கானித்தானிலுள்ள 1 மில்லியன் மக்கள் தொகையைக் கொண்ட ஒரே நகரம் அதன் தலைநகரான காபூல் ஆகும். மிகுதிகள் சிறிய நகரங்கள் ஆகும். நடுவண் ஒற்று முகமைக்கு அமைய ஆப்கானித்தானில் வாழும் மொத்த மக்கள் தொகை 31,822,848 ஆகும். இவற்றில் 6 மில்லியன் மக்கள் நகரப் புறத்திலும் மற்றவர்கள் நாட்டுப்புறத்திலும் வாழ்கின்றனர்.
# ஆப்கானித்தானின் நகரங்கள் பட்டியல்

## பட்டியல்

கீழ் வரும் அட்டவணை ஆப்கானித்தானின் மக்கள் தொகை அடிப்படையில் 19 நகரங்களின் விபரம் பற்றிக் குறிக்கிறது.  
| பெயர் | மக்கள் தொகை (அண்மைய அளவீடு) |
| --- | --- |
| காபூல் | align=3,289,000 |
| கந்தகார் | align=491,500 |
| ஹெறாத் நகரம் | align=436,300 |
| மசாரி ஐ சாரிப் | align=368,100 |
| கண்டசு | align=304,600 |
| தலோகுவான் | align=219,000 |
| ஜலலபாத் | align=206,500 |
| புலி கும்ரி | align=203,600 |
| சாரிகார் | align=171,200 |
| செபேர்கன் | align=161,700 |
| காசுனி | align=157,600 |
| சார்-இ போல் | align=150,700 |
| கோஸ்ட் | align=133,700 |
| சாங்சரன் | align=131,800 |
| மிக்டார்லம் | align=126,000 |
| பாரா | align=108,400 |
| புல்-ஐ அலம் | align=102,700 |
| சமங்கன் | align=100,500 |
| லாஸ்கர் கா | align=100,200 |
# அகரத்தூர் ஊராட்சி

**அகராத்தூர் ஊராட்சி** (*Agarathur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள கும்பகோணம் வட்டாரத்தில் அமைந்துள்ளது. இந்த ஊராட்சி, கும்பகோணம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1354 ஆகும். இவர்களில் பெண்கள் 683 பேரும் ஆண்கள் 671 பேரும் உள்ளனர்.
# அகரத்தூர் ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. கொத்தவாசல்
1. சாத்தங்குடி
1. அகராத்தூர்
# மசார் ஈ சரீப்

**மசார் ஈ சரீப்** (Mazari-i Sharif, பாரசீகம்/பஷ்தூ: مزارِ شریف, ) என்பது ஆப்கானித்தானின் மூன்றாவது மிகப் பெரிய நகரம் ஆகும். 2015இன் மக்கள் தொகை அடிப்படையில் இந்நகரத்தில் 693,000 குடிகள் வசிக்கின்றனர். இந்நகரம் பால்க் மாகாணத்தின் தலைநகரமாகும். மசாரி ஐ சாரிப் கண்டுசு நகரத்தோடு கிழக்கிலும், காபூல் நகரத்தோடு தென்கிழக்கிலும், ஹெறாத் நகரத்தோடு மேற்காகவும், உஸ்பெகிஸ்தான் நகரத்தோடு வடக்காகவும் நெடுஞ்சாலைகளால் இணைக்கப்பட்டிருக்கிறது.
# மசார் ஈ சரீப்

## மேலும் பார்க்க

- ஆப்கானித்தானின் நகரங்கள் பட்டியல்
- ஆப்கானிஸ்தானின் மாகாணங்கள்
# குந்தூசு

**குந்தூசு** (Kunduz, ; ) என்பது வட ஆப்கானித்தானிலுள்ள ஒரு நகரமாகும். இது கண்டசு மாகாணத்தின் தலைநகரமும் ஆகும். இது ஆங்கிலத்தில் சில நேரங்களில் *Kundûz, Qonduz, Qondûz, Konduz, Kondûz, Kondoz,* அல்லது *Qhunduz* எனவும் அழைக்கப்படுகிறது.